Aalborg Stiftstidende, 1843-01-02
Ved Festmaaltidet for de hjemvendte Deputerede i Randers udbragtes den første Tost for Hs. Maj. Kongen", ved Rector B. Borgen, hvilken Toast optoges med et Bifald, der vidnede om den Kjærlighed for og Troskab imod Landets Styrer, som besjællede Forsamlingen. Den næste udbragte Kjøbmand Jacoby for Byens tvende Deputerede, og henledede Opmærksomheden paa den Virksomhed, Oberst Brock har udfoldet, ei blot i den sidst afholdte, men i samtlige fire Sessioner af den jydske Stænderforsamling, samt paa denne Deputeredes daadfulde Liv ogsaa udenfor Stænderne, og paa hans elskelige Personlighed; hvorefter han ogsaa udbredte sig over den af Apotheker Køster udviste Dygtighed og Frimodighed i Stænderne, samt om hans Virksomhed for Byen som Borgerrepræsentationens Formand. Den gamle Oberst Brock takkede, rørt til Taarer, paa egne og Apotheker Køsters Vegne, forsikkrende: at det skulde være den Begge kjært, ret ofte at møde som Repræsentanter for Randers ved Folkeraadet, men beklagede forøvrigt, at de ikke havde kunne virke Alt, hvad de havde ønsket, Derpaa udtalte Overlærer Mørch sig for Stænderinstitutionen og dens Udvikling, og gjorde opmærksom paa de Goder, Stænderinstitutionen alt har fremmet, deels ved de ikke faa Foranstaltninger, der skyldes denne, og deels ved den Almeenaand, den har fremkaldt. Adjunct Dorph udbragte dernæst en Skaal for Fædrelandet. Prof. Bendz proponerede en Tost for Trykkefriheden, idet han ønskede den udvidet, og udtalte tillige det Haab: at det altid maatte være Journalisterne magtpaaliggende, at følge Sandheden. Kjøbmand Jul. Ree udtalte sig derpaa for en større Tilnærmelse mellem de forskjellige Stænder i Samfundet, efterat have i et udførligt Foredrag iblandt Andet udviklet, hvorledes Adskillelsen saavel skader det sociale Liv som det politiske Livs Fremgang, samt gjort opmærksom paa, at det for at tilveiebringe den attraaede Tilnærmelse var nødvendigt, at alle en Stats Borgere bleve lige for Loven, samt at der bringes større Jntelligents ind i flere Stænder. Derpaa udtalte Adjunct Holbech med Varme og Begeistring, i et udførligt Foredrag sin Sympathie for den slesvigske Stænderforsamlings Deputerede P. H. Lorenzen, samt forden Sag, hvis djærve Forkjæmper han havde været, og beklagede, at Forhandlingerne angaaende den slesvigske Sag den jydske Stænderforsamling ikke vare meddeelte i Stændertidenden. Den derpaa for Peter Hjort Lorenzen udbragte Skaal modtoges med stormende, længe vedvarende Applaus. Rector Borgen udbragte dernæst en Tost for samtlige Stænderdeputerede. Den følgende Skaal var for de materielle Jnteresser og udbragtes af Borgmester Kjunker. Koefoed, der ønskede Randers By stigende Flor og iblandt Andet udtalte sig angaaende den intenderede Dampskibsfart paa Randers Fjord: et Foretagende, han ønskede Held og snarlig Realisation. Adjunct Dorph udbragte dernæst en Tost for Normændene og de Svenske, idet han udtalte sig for en aandig Forening af de tre skandinaviske Riger, som have Herkomst, Historie, Sprog og Tro tilfælleds. Apotheker Køster udbragte dernæst en Skaal for Randers By. Lieutn. v. Neergaard tolkede sine og Kammeraters Tak til "Landmilitairetatens gamle Ven, Oberst Brock, for det Vidnesbyrd, denne havde givet det Randerske Regiment, da en Sag om Rekruters mindre gode Behandling bragtes for i Viborg, forsikkrende, at Officererne i Randers, som hidtil, Jntet ønskede hellere, end at uddanne Soldaterne til dygtige Krigsmænd og bibringe dem Kundskaber, som i Hjemmer kunde være dem tjenlige, samt behandle dem med den Humanitet, den ene Statsborger skylder den unden. Apotheker Køster udtalte sin Glæde over det gode Forhold, som bestod imellem Borgerne og de Militaire i Randers, ønskende, at et saadant Forhold altid maatte finde Sted, og sluttede med at udbringe en Skaal for Regimentet, for hvilken Ritmester v. Faber takkede paa Regimentets Vegne og udbragte en Skaal for Byens Borgere. Kjøbmand J. Ree tog, angaaende hvad der og Militairvæsenet var sagt, Anledning til at udtale sig for Bøndernes fuldkomne Emancipation. Kjøbmand Jacoby udbragte dernæst en Tvast for den Mand, der paa Grund af sin Fordringsløshed og anerkjendte Dygtighed, har erhvervet sig Alles Kjærlighed og Agtelse, for Rector B. Borgen Tillige udbragtes Skaaler for Damerne og for Festens Bestyrere, første ved Kjøbm. J. Rece og sidste ved Oberst Brock. Efter Rand. Av.)¬